Diari Oficial de la Generalitat Valenciana


Sumari del DOGV 8364, del 20-08-2018 (2018/7862)

ACORD de 3 d'agost de 2018, del Consell, pel qual s'autoritzen modificacions en l'annex de transferències i subvencions corrents del programa 313.50, Inclusió social, de la Vicepresidència i Conselleria d'Igualtat i Polítiques Inclusives, per a la inclusió d'una nova línia de subvenció a la qual imputar la renda valenciana d'inclusió aprovada per la Llei 19/2017, de 20 de desembre. Expedient 16.017/18-085.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8364

Data del DOGV
:   20-08-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7862


Data del document
:   03-08-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 3 d'agost de 2018, del Consell, pel qual s'autoritzen modificacions en l'annex de transferències i subvencions corrents del programa 313.50, Inclusió social, de la Vicepresidència i Conselleria d'Igualtat i Polítiques Inclusives, per a la inclusió d'una nova línia de subvenció a la qual imputar la renda valenciana d'inclusió aprovada per la Llei 19/2017, de 20 de desembre. Expedient 16.017/18-085. [2018/7862]  
  
La Llei 19/2017, de 20 de desembre, de la Generalitat, de renda valenciana d'inclusió, estableix el règim jurídic d'aquesta renda que es defineix com un dret subjectiu que es concreta a través d'una prestació econòmica o un procés d'inclusió social dirigida a cobrir necessitats bàsiques que garantisquen la qualitat de vida combatent la inclusió i vulneració social, alhora que deroga la Llei 9/2007, de renda garantida de ciutadania de la Comunitat Valenciana. Aquest nou concepte de renda d'inclusió estableix diferents modalitats en funció de la situació de vulnerabilitat econòmica, social o laboral de la persona i la seua unitat de convivència.  
Com a conseqüència del nou marc del sistema públic de serveis socials que es deriva d'aquesta llei, la Vicepresidència i Conselleria d'Igualtat i Polítiques Inclusives proposa la inclusió, en l'annex de transferències i subvencions corrents del programa 313.50, Inclusió social, d'una nova línia a la qual imputar les prestacions que es concedisquen a l'empara d'aquesta nova legislació, de forma diferenciada de les concedides a càrrec de la línia S6355 existent en aqueix mateix annex per a les relatives a la renda garantida de ciutadania. Una vegada que la Direcció General d'Inclusió Social ha avaluat les necessitats de la línia S6355, prenent en consideració tant les prestacions ja autoritzades com l'estimació del cost de les sol·licituds pendents a l'empara de l'anterior Llei 9/2007, a data 30 d'abril, s'han quantificat aquests en 56.621.602,11 euros, de manera que dels 66.411.211 euros a què ascendeix la seua dotació poden minorar-se els restants 42.986.621,89 per a dotar la nova línia.  
A aquest efecte i en virtut del que es disposa en els articles 21 i 23 de la Llei 22/2017, de 29 de desembre, de pressupostos de la Generalitat per a 2018, a proposta del conseller d'Hisenda i Model Econòmic, el Consell, prèvia deliberació, en la reunió de 3 d'agost de 2018,  
  
  
ACORDA  
  
Autoritzar les modificacions següents en l'annex de transferències i subvencions corrents del programa 313.50, Inclusió social, que suposen:  
  
  
1. Minorar la dotació de la línia S6355, «Renda garantida de ciutadania», d'acord amb el detall següent:  
  
2. La inclusió d'una nova línia de subvenció, per l'import i amb les dades descriptives que es detallen a continuació:  
  
Codi S5226 Denominació: Renda valenciana d'inclusió.  
Import: 34.181.165,89 - Beneficiaris prevists: persones físiques  
Mode de concessió:  
Concessió directa, article 168 b) Llei 19/2017  
Publicar dades: no Descripció i finalitat: finançar la renda valenciana d'inclusió, dret subjectiu que es concreta en una prestació econòmica o un procés d'inclusió social dirigida a cobrir les necessitats bàsiques que garantisquen la qualitat de vida, combaten l'exclusió i la vulnerabilitat social, que podrà estar vinculada als instruments i les actuacions de suport regulats en la llei i facilite l'accés a l'educació, la sanitat, l'habitatge, l'esport i als serveis d'ocupació i formació en igualtat d'oportunitats  
Aportació GV no condicionada 80.395.850,89»  
  
  
  
València, 3 d'agost de 2018  
  
La consellera secretària,  
MÓNICA OLTRA JARQUE